Ерика Буркарт
Arcanum

Превод от немски: Венцеслав Константинов, —

chitanka.info

Arcanum[0]

Паякът обвива своята плячка.

Човекът обяснява на човека войната.

Древни сили упражняват насилие,

потопът съска в прометеевия огън,

бушува от демони оскверненият въздух.

Млечният път е шев

в плаща на чуждостта.

Той още веднъж ме обгръща.

С моите фасетъчни очи се оглеждам.

Полагам косата си под луната

и едната длан в другата.

Това було, този шлем

не желая повече да надявам.

Да, искам да казвам, и: Не.

Една кучешка глава търси коляното ми.

Едно дете ме допуска в играта си.

Не желая да безпокоя боговете.

Живея.

1964

[0] Arcanum — Загадка (лат.) — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.